**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. június 22-i ülésére**

**Javaslat a Szombathelyi Települési Értéktárral kapcsolatos döntések meghozatalára**

Szombathely Megyei Jogú Város Közgyűlése a 17/2014. (I.30.) Kgy. számú határozatával döntött a Szombathelyi Települési Értéktár létrehozásáról, és a Szombathelyi Települési Értéktár Bizottságba (továbbiakban: Bizottság) 1-1 személyt (akik munkájukért nem részesülnek tiszteletdíjban) delegált az alábbi nyolc szakterület képviseletére:

* agrár- és élelmiszergazdaság,
* egészség és életmód,
* épített környezet,
* ipari és műszaki megoldások,
* kulturális örökség,
* sport,
* természeti környezet,
* turizmus és vendéglátás.

A Bizottság álláspontja értelmében a „kulturális örökség” elnevezés a kultúrához tartozó műfaji sokszínűséget hordozza magában, ezért ahhoz, hogy a zenei és irodalmi témában felterjesztett javaslatok esetében a Bizottság megalapozott döntést tudjon hozni, javasolja a szakterület képviseletének egy fő zenei és egy fő irodalmi kompetenciával rendelkező szakemberrel történő kiegészítését.

A zenei javaslatok elbírálásához Kalló Zsoltot, a Capella Savaria Együttes vezetőjét, az irodalmi témájú javaslatok értékeléséhez Dr. habil Fűzfa Balázst, az ELTE-SEK docensét javasolom.

Tekintettel a Szépítő Egyesület (a továbbiakban: Egyesület) profiljára, továbbá az általa évtizedek óta a helyi értékek védelmében végzett tevékenységére, javasolom az Egyesület mindenkori elnökének delegálását is a Bizottságba.

Kérem a Tisztelt Bizottságot, hogy az előterjesztés megtárgyalni, továbbá álláspontját kialakítani szíveskedjék.

Szombathely, 2018. június „ ”

**/: Koczka Tibor: /**

**HATÁROZATI JAVASLAT**

**……../2018. (VI.22.) JTKB. sz. határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága a „Javaslat a Szombathelyi Települési Értéktárral kapcsolatos döntések meghozatalára” c. előterjesztést megtárgyalta, és javasolja a Közgyűlésnek, hogy járuljon hozzá a Szombathelyi Települési Értéktár Bizottság létszámának három fővel történő emeléséhez.
2. A Bizottságba az alábbi személyeket delegálja:

zene: Kalló Zsolt, a Capella Savaria Együttes vezetője

irodalom: Dr. habil Fűzfa Balázs, az ELTE-SEK docense

1. A Bizottság úgy dönt továbbá, hogy a Szombathelyi Települési Értéktár Bizottság tagjai közé delegálja a Szombathelyi Szépítő Egyesület mindenkori elnökét.

**Felelős:**  **Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(a végrehajtásért: Dr. Bencsics Enikő, az Egészségügyi és Közszolgálati Osztály vezetője,**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: azonnal**